wickkiey/tamil-wikipedia-chunked huggingface dataset:
# பத்தூர் விசுவநாத சுவாமி கோயில்

**பத்தூர் விசுவநாத சுவாமி கோயில்** அல்லது **பாத்தூர் விசுவநாத சுவாமி கோயில்** என்பது தமிழ்நாட்டின், திருவாரூர் மாவட்டம், குடவாசல் வட்டம், கொடச்சேரியிலிருந்து இரண்டு கிலோமீட்டர் அருகே உள்ள பத்தூர் (இவ்வூர் பாத்தூர் என்றும் குறிக்கப்படுகிறது) என்ற ஊரில் உள்ள சிவன் கோயில் ஆகும்.
# பத்தூர் விசுவநாத சுவாமி கோயில்

## கோயில் அமைப்பு

இக்கோயிலைச் சுற்றி அலங்கார வளைவுடன் கூடிய மதில்சுவர் சூழ்ந்துள்ளது. மதில் சுவர்களுக்குள் இக்கோயில் கிழக்கு நோக்கி அமைந்துள்ளது. கோயிலின் முகப்பு மண்டபத்தில் அனுக்ஞை விநாயகரும், முருகரும் உள்ளனர். மேலும் முகப்புமண்டபத்தில் தெற்கு நோக்கிய சந்நிதியில் விசாலாட்சி அம்மன் உள்ளார்.  
கருவறை கோட்டங்களில் பிள்ளையார், தென்முகன், இலிங்கோத்பவர், பிரம்மன், துர்க்கை போன்றோர் உள்ளனர். பிரகாரத்தில் பிள்ளையார், முருகன், திருமகள் போன்ற தெய்வங்களுக்கு சிற்றாலயங்கள் உள்ளன. கோயில் வளாகத்தின் வடபுறத்தில் வில்வ மரத்தினடியில் சில நாகர்கள் உள்ளனர். வடகிழக்கில் நவக்கிரகங்கள், பைரவர் போன்றோர் உள்ளனர்.
# பத்தூர் விசுவநாத சுவாமி கோயில்

## வழிபாடு

இக்கோயிலில் ஒருகால பூசை நடக்கிறது.
# பத்தூர் விசுவநாத சுவாமி கோயில்

## கோயிலின் சிறப்பு

இக்கோயிலுக்கு சொந்தமான நடராசர் சிலையை மீட்ட வழக்கான பாத்தூர் நடராசர் சிலை மீட்பு வழக்கு என்பது ஒரு புகழ்பெற்ற வழக்கு ஆகும். இக்கோயில் குறித்து சுந்தரமூர்த்தி நாயனாரால் பாடியுள்ளார் என்ற கருத்து உள்ளது.  
சுந்தரர் பாடிய பதிகம்
<blockquote>
“பத்தூர் புக்கிரந்துண்டு பலபதிகம் பாடிப்  
:பாவையரைக் கிறி பேசிப் படிறாடித்திரிவீர்  
செத்தார்தம் எலும்பு அணிந்து சேஏறித்திரிவீர்  
:செல்வத்தை மறைத்து வைத்தீர் எனக்கொரு நாள் இரங்கீர்  
முத்தாரம் இலங்கி மிளிர் மணி வயிரக்கோவை  
:அவை பூணத் தந்தருளி மெய்க்கினிதா நாளும்  
கத்தூரி கமழ்சாந்தும் பணித்தருள வேண்டும்  
:கடல் நாகைக் காரோணம் மேவியிருந்தீரே."
</blockquote>
# காயத்ரி ரெட்டி (நடிகை)

**காயத்ரி ரெட்டி** (*Gayathri Reddy*) ஓர் இந்திய வடிவழகியும், நடிகையும் ஆவார். பெமினா மிஸ் இந்தியா 2016 அழகுப் போட்டியில் இவர் இறுதிப் போட்டியாளராக இருந்தார். 2019ஆம் ஆண்டு பிகில் படத்தின் மூலம் அறிமுகமானார்.
# காயத்ரி ரெட்டி (நடிகை)

## தொழில்

தனது 20 வயதில், காயத்ரி பெமினா மிஸ் இந்தியா 2016இல் இறுதிப் போட்டி வரை சென்றார். மேலும், இரண்டு துணைப் போட்டி விருதுகளை வென்றார். வருண் தவானின் சிறப்பு நுழைவு மூலம் இவர் தேர்ந்தெடுக்கப்பட்டார். இது இந்தியப் பெண்களின் தனித்துவத்தைக் கொண்டாடும் நோக்கம் கொண்டது. காயத்ரி *பிகில்* (2019) திரைப்படத்தில் அறிமுகமானார். அதில் இவர் பெண் கால்பந்து வீரர்களில் ஒருவரான மாரியாக நடித்தார். இவர் இதற்கு முன் கால்பந்து விளையாடியதில்லை. மேலும் தனது கால்பந்து திறன்களை மேம்படுத்துவதற்காக நாற்பத்தைந்து நாள் பயிற்சியில் பங்கேற்றார். படத்தில் தனது கதாபாத்திரம் குறித்து கூறுகையில், "விஜயுடன் பணிபுரிவது ஆரம்பத்தில் மிகவும் கடினமாக இருந்தது. ஏனென்றால் நான் அவரை கோபத்துடன் பார்க்க வேண்டிய காட்சிகள் இருந்தன" என்றார். இவர் தமிழ் மொழித் திரைப்படமான லிப்ட் (2021) திரைப்படத்தில் ஒரு பாத்திரத்தில் நடித்தார்.
# பத்தூர்

**பத்தூர்** அல்லது **பாத்தூர்** (*Pathur*) என்பது இந்திய ஒன்றியம், தமிழ்நாட்டின், திருவாரூர் மாவட்டம், குடவாசல் வட்டம், கொரடாச்சேரி ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இந்த கிராமத்தின் குறியீட்டு எண் 613 703 ஆகும். இந்த ஊரானது பத்தூர் ஊராட்சிக்கு உட்பட்டது.
# பத்தூர்

## பெயராய்வு

நெல் வயல்களை பத்து என்று குறிப்பிடும் வழக்கம் உள்ளது. வயல்சார்ந்த ஊர் என்பதால் இது பத்தூர் என்ற பெயர்பெற்றது.
# பத்தூர்

## அமைவிடம்

இந்த ஊரானது மாவட்ட தலைநகரான திருவாரூரிலிருந்து 20 கிலோமீட்டர் தொலைவிலும், குடவாசலில் இருந்து 10 கிலோ மீட்டர் தொலைவிலும் தஞ்சை - நாகை சாலையில் உள்ளது.
# பத்தூர்

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 572 என்றும், மொத்த மக்கள் தொகை 2,160 என்றும் உள்ளது. இதில் 1,120 ஆண்களும், 1,040 பெண்களும் அடங்குவர்.
# பத்தூர்

## ஊரில் உள்ள கோயில்கள்

- பத்தூர் விசுவநாத சுவாமி கோயில்
# அச்சுச் சமச்சீர்மை

அச்சுச் சமச்சீர்மை கொண்டிருக்கும்.]]  
**அச்சுச் சமச்சீர்மை** (*Axial symmetry*) என்பது ஒரு அச்சைப் பொறுத்தமையும் சமச்சீர்மையாகும். ஒரு அச்சைப் பொறுத்துச் சுழற்றப்படும்போது தோற்றத்தில் மாற்றமடையாத பொருட்கள் அச்சுச் சமச்சீர்மையுடையவை எனப்படுகின்றன. எடுத்துக்காட்டாக, மேற்பரப்பில் எந்தவித அடையாளங்களும் கொண்டிராத பந்து அல்லது வட்டத்தட்டினை அதன் நடு அச்சைப் பற்றிச் சுழற்றினால் அவற்றின் தோற்றத்தில் எந்தவொரு மாற்றமிருக்காது. எனவே அவை அச்சுச் சமச்சீர்மை கொண்டைவை.
# பார்டர்

***பார்டர்*** (*Borrder*) என்பது 2021 ஆண்டைய தமிழ் மொழி உளவுப்புனைவு படமாகும். இது அறிவழகன் வெங்கடாசலம் இயக்கத்தில் விஜய ராகவேந்திராவின் ஆல் இன் பிக்சர்ஸ் தயாரிப்பில் தயாரிக்கப்பட்டுள்ளது. அருண் விஜய், ரெஜினா கசாண்ட்ரா, ஸ்டெஃபி படேல் ஆகியோர் நடித்த இப்படம் தேசபக்தியைச் சுற்றி வருகிறது. இராணுவப் பின்னணியில் எடுக்கப்பட்ட இந்தப் படம் மேஜர் குல்தீப் சிங் சந்த்புரி லோங்கேவாலா சண்டையில் காடிய வீரதீரச் செயல்களை மையமாகக் கொண்டு தயாரிக்கப்பட்ட படம் ஆகும். இது சென்னை, தில்லி, ஆக்ரா போன்ற இடங்களில் படமாக்கப்பட்டது. 2021 நவம்பர் 19 அன்று திரையரங்குகளில் வெளியிட திட்டமிடப்பட்டது.
# பார்டர்

## நடிகர்கள்

- அரவிந்த் சந்திரசேகராக அருண் விஜய்
- அபர்ணாவாக ரெஜினா கசாண்ட்ரா
- அரவிந்தின் மனைவியாக ஸ்டெஃபி படேல்
- பகவதி பெருமாள்
# பார்டர்

## தயாரிப்பு

இப்படத்தில் அருண் விஜய், அறிமுக நாயகி ஸ்டெஃபி படேல் ஆகியோர் நடித்துள்ளனர். இது முதலில் 'ஜிந்தாபாத்' என்று பெயரிடப்பட்டது. ஆனால் பின்னர் தலைப்பு 'பார்டர்' என மாற்றப்பட்டது. நடிகர் அருண் விஜய், இயக்குநர் அறிவழகன் வெங்கடாசலம் ஆகியோர் 2017ஆம் ஆண்டு வெளியான குற்றம் 23 படத்திற்குப் பிறகு மீண்டும் பணியாற்றுகின்றனர். இறுதிக் கட்ட படபிடிப்பு திசம்பர் 2020இல் தொடங்கியது.
# பார்டர்

## வெளியீடு

படம் 19 நவம்பர் 2021 அன்று திரையரங்கில் வெளியிட திட்டமிடப்பட்டுள்ளது.
# பார்டர்

## இசை

சாம் சி. எஸ். இசையமைத்துள்ள இப்படத்தின் பாடல் வரிகளை விவேகா எழுதியுள்ளார். திங்க் மியூசிக் மூலம் ஒலிச்சுவடு வெளியிடப்பட்டது.
# எனிமி (2021 திரைப்படம்)

***எனிமி*** (*Enemy*) என்பது ஆனந்த் ஷங்கர் எழுதி இயக்கி வெளிவந்த இந்திய அதிரடித் திரைப்படமாகும். மினி ஸ்டுடியோஸ் பதாகையின் கீழ் வினோத் குமார் இதைத் தயாரித்துள்ளார். இந்தத் திரைப்படத்தில் விஷால், ஆர்யா, மிருணாளினி இரவி, மம்தா மோகன்தாஸ், பிரகாஷ் ராஜ் ஆகியோர் முக்கியக் கதாபாத்திரத்தில் நடித்திருந்தனர். படம் 4 நவம்பர் 2021 அன்று திரையரங்குகளில் வெளியிடப்பட்டது.
# எனிமி (2021 திரைப்படம்)

## நடிகர்கள்

- விஷால்
- ஆர்யா
- மிருணாளினி இரவி
- மம்தா மோகன்தாஸ்
- பிரகாஷ் ராஜ்
- தம்பி ராமையா
- கருணாகரன்
- மாளவிகா அவினாஷ்
# எனிமி (2021 திரைப்படம்)

## பாடல்கள்

| 4:30 |
| --- |
# எனிமி (2021 திரைப்படம்)

## வெளியீடு

இந்த படம் முதலில் 14 அக்டோபர் 2021 அன்று திரையரங்குகளில் வெளியிட திட்டமிடப்பட்டது. பின்னர் தீபாவளி பண்டிகையை ஒட்டி நவம்பர் 4 2021 அன்று திரையரங்குகளில் திரையிடப்பட்டது.
# அசோகரின் குஜராத் பெரும்பாறைக் கல்வெட்டுக்கள்

பெரும்பாறைக் கல்வெட்டு, தேசிய அருங்காட்சியகம், புது டில்லி]]  
பெரும்பாறைக் கல்வெட்டு]]
பெரும்பாறைக் கல்வெட்டு]]  
**அசோகரின் குஜராத் பெரும்பாறைக் கல்வெட்டுக்கள்**, இதன் காலம் கிமு 250 ஆண்டுகள் ஆகும். பேரரசர் அசோகர் தனது ஆட்சிக் காலத்தில் நிறுவிய 3 பெரும் பாறைக் கல்வெட்டுகளில் இரண்டாகும். இப்பெரும் பாறைக் கல்வெட்டுகள் இந்தியாவின் குஜராத் மாநிலத்தின் ஜூனாகத் மாவட்டத்தின் தலைமையிடமான ஜூனாகத் நகரத்தில் ஒன்றும், அதன் அருகே அமைந்த கிர்நார் மலையை நோக்கிச் செல்லும் சாலையில் ஒன்றும் அமைந்துள்ளது. கிர்நார் மற்றும் ஜூனாகத் பாறைக் கல்வெட்டுகளில் அசோகரின் மக்களுக்கான அறவுரைகள் பாளி மொழியில் பிராமி எழுத்தில் செதுக்கப்பட்டுள்ளது.
அசோகரின் மூன்றாவது பெரும் பாறைக் கல்வெட்டு, பாகிஸ்தானின் வடமேற்கில் அமைந்த கைபர் பக்துன்வா மாகாணத்தில் உள்ள மார்தன் மாவட்டத்தில் **சபாஷ் கார்கி** எனுமிடத்தில் அமைந்துள்ளது. இக்கல்வெட்டு கரோஷ்டி எழுத்துமுறையில் எழுதப்ட்டுள்ளது.  
குசராத்ததின் கத்தியவாரில் கிடைக்கப்பெற்ற அசோகரது கிர்னார் இரண்டாம் பெரும்பாறைக் கல்வெட்டு வசகங்களின் தமிழ் எழுத்து வடிவம் பின்வறுமாறு;</br>
1. ஸர்வத் விஜிதே(ம்)ஹி தேவாநாம்பிர்யஸ பிர்யதர்ஸினோ ராஞோ</br>
2. ஏவமபி ப்ர சந்தேஸீ யதா சோடா, பாடா ஸதியபுதோ கேதளபுதோ ஆ தம்ப</br>
3. பர்ணி அன்தியோகோ யோன ராஜா யே வாபி அன்தியகஸ் ஸாமிநோ</br>
4. ராஜானோ ஸவத தேவனாம் பியஸ ப்ரிய (பிய) தஸினோ ராஞோ த்வே சிகீச்சா கதா</br>
5. மனுஸ சிகிச்சா ச பஸீ சிகிச்சா ச ஔஸீதானி ச யாநி மனுசோபதானி ச</br>
6. பஸோ ப கானி ச யத் யத் நாஸ்தி ஸர்வத்ர ஹாரா பிதானி ச ரோபா பிதானிச</br>
7. முலானி ச ஃபலானிச யத் யத் நாஸ்தி ஸர்வத் ஹாரா பிதானி ச ரோபாபிதானி</br>
8. பந்தேஸீ கூபா ச கானாபிதா வ்ருச்சா ச ரோபா பிதா பரிபோக்ய பஸீ மனுஸாநம்</br>  
;பொருள்  
அசோகர், இக்கல்வெட்டிலும் தான் கௌதம புத்தர் எனும் தேவனுக்குப் பிரியமானவன் தேவனாம்பிரியா எனக்குறித்துள்ளார். அசோகர் தமது ஆட்சிக்குட்பட்ட பகுதியில் மட்டுமின்றி அண்டை நாடுகளான சேர சோழ, பாண்டிய, சத்தியபுத்திரர், கிரேக்க மன்னர் இரண்டாம் ஆண்டியோகஸ் மற்றும் மற்றும் அவருடைய அண்டைநாடுகளுக்கும் இரு வகைச் சிகிச்சைகள் அளிக்கப்படவேண்டும் என்பதை வலியுறுத்தியுள்ளதை இக்கல்வெட்டு உணர்த்துகிறது. அதாவது மனிதருக்கும் விலங்கினங்களுக்கும் சிகிச்சை அளிக்கப்பெறுதல் வேண்டும். எங்கெல்லாம் மூலிகைச் செடிகளும் பழம் தரும் மரங்களும் இல்லையோ, அவை கிடைக்கும் இடங்களிலிருந்து தருவித்து இல்லாத இடங்களில் நடப்படவேண்டும் என்றும் பசுக்கள் நீர் அருந்த கிணறு போன்ற நீர் நிலைகள் ஏற்படுத்தவேண்டும் என்றும் அறிவுறுத்துகின்றது. இவ்விதமாகப் பசுக்களும், மனிதர்களும் நல்வாழ்வு வாழவேண்டும் என்று கல்வெட்டு கூறுகிறது.
# அசோகரின் குஜராத் பெரும்பாறைக் கல்வெட்டுக்கள்

## இதனையும் காண்க

- அசோகர் கல்வெட்டுக்கள்
- அசோகரின் காந்தாரக் கல்வெட்டுகள்
- அசோகரின் சிறு தூண் கல்வெட்டுகள்
- அசோகரின் தூண்கள்
- பண்டைய இந்தியக் கல்வெட்டுக்கள்
# தேசியப் பேராசிரியர்

**தேசியப் பேராசிரியர்** ( **National Professor**) என்பது கல்வித் துறையில் சிறந்த பங்களிப்பிற்காக வங்காளதேச அரசாங்கத்தால் வழங்கப்படும் ஒரு மதிப்புமிக்க ஆசிரியர் விருது ஆகும். *வங்காளதேச தேசிய பேராசிரியர் தீர்மானம் (நியமனம், நிபந்தனைகள் மற்றும் வசதிகள்) 1981 ஆம் ஆண்டின்படி* வங்காளதேச சனாதிபதியால் இவ்விருது வழங்கப்படுகிறது. விருது பெற்றவர்கள் அரசின் பல்வேறு வசதிகளைப் பெறுகிறார்கள்.  
- பல்கலைக்கழக மானியங்கள் ஆணைக்குழுவின் ஊடாக நிர்ணயிக்கப்பட்ட சம்பளம் பெறுவார்கள் .
- அவர்கள் விரும்பும் எந்த ஒரு ஆராய்ச்சி நிறுவனம்/நிறுவனத்தில் எந்த கல்வி/ஆராய்ச்சி வேலைகளையும் செய்ய முடியும்.
- அவர்கள் மரியாதைக்குரிய நிறுவனங்கள் / நிறுவனங்களிடமிருந்து அனைத்து வசதிகளையும் பெறுவார்கள்.
- அவர்கள் எந்த வெளிநாட்டுப் பல்கலைக்கழகத்திலும் வருகைப் பேராசிரியராகச் சேர முடியும்.
- அவர்கள் அரசைத் தவிர வேறு எந்த நிறுவனங்களிலும்/நிறுவனங்களிலும் சம்பளம் வாங்க முடியாது.
- அவர்கள் அரசு அதிகாரிகளாக கருதப்பட மாட்டார்கள்.
# தேசியப் பேராசிரியர்

## தேசிய பேராசிரியர்களின் பட்டியல்

- 1975
- சைனுல் ஆபீதீன்
- அப்துர் ரசாக்
- காசி மோதகர் ஒசைன்
- 1984
- முகம்மது இப்ராகிம்
- 1987
- நூருல் இசுலாம்
- அபுல் ஃபசல் அத்வர் உசைன்
- சையத் அலி அசன்
- 1993
- திவான் முகமது அசுரப்
- சம்சுல் ஓக்
- எம் இன்னாசு அலி
- 1994
- எம்.ஆர்.கான்
- சுஃபியா அகமது
- 1998
- கபீர் சௌத்ரி
- 2006
- அப்துல் மாலிக்
- ஏகேஎம் நூருல் இசுலாம்
- ஏ.எப் சலாவுதீன் அகமது
- அனிசுசமான்
- இயமிலூர் ரேசா சௌத்ரி
- 2021
- பேராசிரியர் ஏ.கே.ஆசாத் கான்
- ஆலம்கீர் முகமது சிராசுதீன்
- மகமூத் ஆசன்
# சிட்டகாங் மருத்துவப் பல்கலைக்கழகம்

**சிட்டகாங் மருத்துவப் பல்கலைக்கழகம்** (*Chittagong Medical University*) வங்காளதேசத்தின் தென் கிழக்கில் உள்ள சிட்டகாங் நகரத்தில் அமைந்துள்ள ஒரு அரசு மருத்துவப் பல்கலைக்கழகம் ஆகும்.
# சிட்டகாங் மருத்துவப் பல்கலைக்கழகம்

## வரலாறு

2016 ஆம் ஆண்டில், சிட்டகாங் மருத்துவப் பல்கலைக்கழகத்தை நிறுவுவதற்கான 17 ஆம் விதியின் அடிப்படையில் இயற்றப்பட்டது. பின்னர் மருத்துவப் பல்கலைக்கழகங்களை நிறுவுவதற்கான அனைத்து நடைமுறைகளும் தொடங்கப்பட்டன. 2017 ஆம் ஆண்டு மே மாதம் 17 அன்று ஆட்சேர்ப்பு செயல்முறை அதிகாரப்பூர்வமாக தொடங்கியது. கல்வியாண்டின் தொடர்ச்சியாக, சிட்டகாங் மருத்துவப் பல்கலைக்கழகத்தின் கீழ் இளநிலை மருத்துவம் படிப்பில் மாணவர்கள் அனுமதிக்கப்பட்டார்கள். இந்த மாணவர்கள் முன்னதாக சிட்டகாங் பல்கலைக்கழகத்தின் கீழ் அனுமதிக்கப்பட்டனர்.
# சிட்டகாங் மருத்துவப் பல்கலைக்கழகம்

## பிரிவுகள்

1. மருத்துவப் பிரிவு, தற்போதைய கல்வித் தலைவர் - நசீர் உத்தின் மகமூத்  
2. செவிலியம் மற்றும் சுகாதார தொழில்நுட்ப நிறுவனம் , தற்போதைய கல்வித் தலைவர் - முகமது மோனோவர்-உல்-அக்
# திரிவிக்கிரம கோயில்

**திரிவிக்கிரம கோயில்** (*Trivikrama Temple*) என்றும் **தேர் கோயில்** அழைக்கப்படும் வாமனரின் கோயில், மகாராட்டிர மாநிலம் தேரில் அமைந்துள்ளது. இது விசுணுவின் அவதாரக் கோயிலாகும். ஹென்றி கூசன்சு மற்றும் இவரைத் தொடர்ந்து வந்த பெரும்பாலான எழுத்தாளர்கள், இதனை புத்த கோவில் என்று நம்பினர். இருப்பினும் 1957-ல் எம். எசு. மேட் இந்தக் கருத்தை மறுத்தார்.  
இந்த திருக்கோயில் அரைவட்ட வடிவுள்ள கட்டமைப்பை அடிப்படையாகக் கொண்டது. இந்த அமைப்பு இப்போது கோயில் கட்டிடத்தின் பின்புறத்தில் அமைந்துள்ளது. இத்தகைய அமைப்பு ஆரம்பக்கால பௌத்த *சைத்தியம்* வடிவமைப்புகளின் சிறப்பியல்பாக உள்ளது. இது கிறித்துப் பிறப்பிற்கு 30 ஆண்டுகளுக்கு முன்னரும் பொது ஊழியில் 50 ஆண்டு தேதியிட்ட தக்கசீலாவின் சிர்காப்பில் காணப்படும் சமகால அமைப்பாகத் தெரிகிறது.  
வெளிப்புற தட்டையான கூரையுடன் கூடிய மண்டப அமைப்பு பொது ஊழியில் 6 ஆம் நூற்றாண்டில் கூடுதலாகக் கட்டப்பட்டதாக உள்ளது. இக்காலத்தில் இந்துக் கோயிலாக மாற்றப்பட்டது. திரிவிக்கிரமன் கல் உருவம் அநேகமாக ஆரம்ப சாளுக்கியர் காலத்தினைச் சார்ந்ததாக இருக்கலாம்.  
கவியக் கோயிலின் முன்பு அலங்கரிக்கப்பட்ட சைத்திய-வளைவு ஒன்று பாறையைக் குடைந்து அமைக்கப்பட்டுள்ளது. இது புத்த கட்டிடக்கலை அமைப்பில் நிறுவப்பட்டுள்ளது.  
சைத்திய பாணியில் கட்டப்பட்ட மற்றொரு இந்து கோவில், குண்டூர் மாவட்டத்தில் உள்ள செசர்லாவில் உள்ள பல்லவர் கால கபோதேஸ்வரர் கோவில் ஆகும். இந்த கோயிலின் கடவுளரான கபோதிசுவாரர், மகாபாரத சிபி கதையுடன் தொடர்புடையவர். இது தொடர்பான செய்தி சிபி ஜாதக கதைகளிலும் கூறப்பட்டுள்ளது.  
மகாராட்டிராவில் உள்ள பழமையான கட்டிடமாக திரிவிக்கிரம கோயில் கருதப்படுகிறது.
# திரிவிக்கிரம கோயில்

## மேலும் பார்க்கவும்

- இந்தியக் கட்டிடக்கலை
# பசுபதேசுவரர் குடைவரைக் கோயில்

**பசுபதேசுவரர் குடைவரைக் கோயில்**, திருமலாபுரம் பாசுபதேசுவரர் கோயில், **திருமலைக்கோயில்** என அழைக்கப்படுவது தமிழ்நாட்டின், தென்காசி மாவட்டம், சங்கரன் கோவில் - சேர்ந்தமரம் சாலையில், திருமலாபுரம் என்னும் சிற்றூரில், சர்வேசுவரன் மலை என்ற மலையில் அமைந்துள்ள ஒரு குடைவரைக் கோயிலாகும். இக்குடவரை ஏழாம் நூற்றாண்டில் பாண்டியர்களால் அமைக்கபட்டது. இக்கோயிலின் தலமரமாக பனை மரம் உள்ளது.  
குடவரைக் கோயில் அமைந்துள்ள இம்மலையானது தற்காலத்தில் சர்வேசுவரன் மலை என்று அழைக்கப்படுகிறது. இந்த மலையானது கிழக்கு மேற்காக தொடராக நீண்டு அமைந்துள்ளது. இந்த மலையின் அடியில் குடவரைக் கோயிலும், மலையின் மேலே கிறித்துவ தேவாலயம் அமைந்துள்ளது. இம்மலையின் தெற்கு வடக்கு என இரு குடவரைக் கோயில்கள் உள்ளன. தெற்கு பகுதியில் உள்ள கோயில் சிற்பப் பணிகள் முழுமையடையாமல், எந்த தெய்வச் சிலையும் இன்றி வெறுமையாக உள்ளது. அது முருகனுக்காக குடையப்பட்டது எனப்படுகிறது.
# பசுபதேசுவரர் குடைவரைக் கோயில்

## கல்வெட்டு

பதினோராம் நூற்றாண்டில் சிறீவல்லபதேவன் (கி.பி. 1132 - 1152) என்னும் பாண்டிய மன்னன் இக்கோயிலுக்கு இந்த மலைப்பகுதியையும், அதனைச் சுற்றியுள்ள குளங்களையும், தானமாக வழங்கிய செய்திக்கான கல்வெட்டு தூணில் பொறிக்கப்பட்டுள்ளது.
# சிபி ஜாதக கதை

புத்தரின் பல்வேறு அவதாரங்களின் அத்தியாயங்களை விவரிக்கும் ஜாதக கதைகளில் **சிபி ஜாதகாவும்** (*Sibi Jataka*) ஒன்றாகும். ஒவ்வொரு ஜாதகக் கதையும் பல்வேறு வடிவங்களில் தருமம் மற்றும் தியாகத்தின் பௌத்த கொள்கைகளை விளக்குகிறது. நற்பண்புகளைத் தொடர்ந்து கடைப்பிடிப்பதன் மூலம் ஒருவர் நிர்வாணம் அல்லது ஞான நிலையை அடைகிறார் என்பதை வலியுறுத்தும் இந்த கதைகள் புத்தரால் இந்தியாவில் தனது ஊழியத்தின் போது கூறப்பட்டதாகக் கூறுகிறது.
# சிபி ஜாதக கதை

## சிபி சக்கரவர்த்தி கதை

சிற்பம்]]
சிபி மன்னரின் கதையை அரவிந்த சர்மா பின்வரும் சொற்களில் விவரிக்கிறார்.<blockquote>"ஒரு நாள் சிபிச் சக்கரவர்த்தி அரசவையில் அமர்ந்திருந்தபோது, பருந்து ஒன்றால் துரத்தப்பட்ட குருவி ஒன்று, அவரது மடியில் தஞ்சம் புகுந்தது. பருந்து தனது வாழ்வாதாரமாக இருந்த குருவியை அரசனிடம் கோரியது. பருந்தின் உரிமையை ஏற்று, மன்னர் தனது குடிமக்களைப் பாதுகாக்கும் கடமையை நிறைவேற்றுவதற்காகத் தனது தொடையினை வெட்டி இறைச்சியாகப் பருந்திற்குக் கொடுத்தார்"</blockquote>
# சிபி ஜாதக கதை

## மாறுபாடுகள்

சிபி ஜாதகத்தின் பல பதிப்புகள் உள்ளன. மேலே விவரிக்கப்பட்ட காட்சி ஒன்று மகாபாரதத்திலும் காணப்படுகிறது*.* . சிபி கதையின் மற்றொரு பதிப்பு பின்வருமாறு விவரிக்கப்பட்டுள்ளது:<blockquote>"இந்திரன், சிபி மன்னனிடம் பார்வையற்றவனாக வந்து, தன் பார்வையை ஓரளவுக்குத் திரும்பப் பெற அவனது ஒரு கண்ணை தானம் செய்யச் சொன்னான். சிபி, பார்வையற்றவரின் பார்வையை முழுமையாக மீட்டெடுக்கத் தனது இரண்டு கண்களையும் வழங்கினார். சிபி மன்னன் தன் இரு கண்களையும் தியாகம் செய்யத் தயாராக இருந்ததால், இந்திரன் தனது உண்மையான உருவத்தை வெளிப்படுத்தி அரசனுக்கு ஆசி வழங்கினான். சீன புத்த பாரம்பரியத்தில், இந்த இரண்டு கதைகளின் பதிப்புகள் இரண்டு வெவ்வேறு மன்னர்களை அடிப்படையாகக் கொண்டுள்ளன. கண்களைத் தியாகம் செய்யும் மன்னன் *குய்-மு வாங்* (மகிழ்ச்சியான கண்கள் கொண்ட அரசன்) என்று அழைக்கப்படுகிறான்.
# சிபி ஜாதக கதை

## குகை ஓவியங்கள்

இந்தக் கதை பல பௌத்த குகை ஓவியங்களில் சித்தரிக்கப்பட்டுள்ளது. அஜந்தாவில் உள்ள குகை 17-ல் இதனைக் காணலாம். சக்கரவர்த்தி தனது சதையை வெட்டுவதில் ஈடுபட்டிருக்கும் போது, ஒருவன் சதைகளின் தொகுப்பை வைத்திருப்பதும் இந்த ஓவியத்தில் காட்டப்பட்டுள்ளது. மன்னரின் இந்த உன்னத செயலால் அரசவையினர் மற்றும் குடிமக்கள் மகிழ்ச்சி அடைவதையும் ஓவியம் காட்டுகிறது. மொகாவோ கற்குகைகளில் உள்ள ஓர் ஓவியம் (குகை 275) ஐந்து ஜாதகக் கதைகளை விளக்கும் தொகுப்பாக உள்ளது. இதில் சிபி புராணம் இரண்டாம் பதிப்பாக இந்த தொகுப்பில் சித்தரிக்கப்பட்டுள்ளது.
# சிபி ஜாதக கதை

## சோழ வம்சத்துடனான தொடர்பு

பொது ஊழியில் 100 முதல் 1250 ஆண்டு வரை ஆண்ட சோழர்களின் தென்னிந்திய வம்சத்துடன் சிபி மன்னரின் கதை இணைக்கப்பட்டுள்ளது. பிற்கால சோழர்கள் சிபி வம்சத்திலிருந்து வந்ததாகக் கூறுகின்றனர். *சிபியின்* தமிழ்ப் பெயர் செம்பியன் என்பதாகவும் இந்த பெயரில் பல சோழ மன்னர்கள் அழைக்கப்படுவதாகக் கருதப்படுகிறது.
# சிபி ஜாதக கதை

## மேலும் பார்க்கவும்

- சிபிச் சக்கரவர்த்தி
# விக்கிப்பீடியா:முதற்பக்கக் கட்டுரைகள்/அக்டோபர் 24, 2021

<div id="mp-tfa-img">  
</div>
**பண்டைய எகிப்தியர்களின் இறுதிச் சடங்குகள்** மரணத்திற்கு பிறகும் உடல் மற்றும் உயிரின் அழியாமையை உறுதிப்படுத்த மந்திரங்களுடன் சடங்குகள் செய்வதுடன், இறந்தவர்களில் உடலைப் பதப்படுத்தி, சவப்பெட்டியில் வைத்து, மம்மியின் மூடி மீது மந்திர எழுத்துக்களை பொறிப்பதுடன், இறந்தவர்கள் பயன்படுத்திய பொருட்கள், இறந்தவர்களுக்கான உணவு வகைகளுடன் கல்லறைக் கோயியிலில் வைத்தனர். **மேலும்...**
---
<div id="mp-tfa-img">  
</div>
**நார்மெர் கற்பலகை** பண்டைய எகிப்தின் துவக்க அரசு மரபு காலத்தின் முதல் வம்ச மன்னர் நார்மெர் நிறுவிய கல்வெட்டு பலகை ஆகும். அழகிய இக்கற்பலகையின் காலம் ஏறத்தாழ கிமு 3200 – 3000 ஆகும். 64 செமீ நீளம், 42 செமீ அகலம் கொண்ட இந்த அழகிய வண்டல் கல் தட்டு, எகிப்தின் தொல்லியல் வரலாற்றில் கண்டெடுக்கப்பட்ட அரிய வகையான கல்வெட்டு தொல்பொருள் என எகிப்தியவியல் அறிஞர்கள் கூறுகின்றனர். **மேலும்...**
# 2014 அமைதிக்கான நோபல் பரிசு

**2014 அமைதிக்கான நோபல் பரிசு** (*2014 Nobel Peace Prize*), கைலாசு சத்யார்த்தி மற்றும் மலாலா யூசுப்சையி ஆகிய இருவருக்கும் பகிர்ந்தளிக்கப்பட்டது. "குழந்தைகள் மற்றும் இளைஞர்களுக்கு எதிரான ஒடுக்குமுறை மற்றும் அனைத்து குழந்தைகளின் கல்வி உரிமைக்காக" போராடியதற்காக இவர்களுக்கு இந்த விருது வழங்கப்பட்டது. சத்யார்த்தி இந்தியாவைச் சேர்ந்தவர். இவர் அன்னை தெரசாவுக்குப் பிறகு இந்திய நாட்டிலிருந்து நோபல் பரிசை வென்ற ஏழாவது நபர் மற்றும் அமைதிக்கான நோபல் பரிசை வென்ற இரண்டாவது நபர் ஆவார். யூசுப்சையி பாக்கித்தானைச் சேர்ந்த இசுலாமியர் ஆவார். இவர் அப்துஸ் சலாமுக்குப் பிறகு இவரது நாட்டிலிருந்து இரண்டாவது நோபல் பரிசு வென்றவர் ஆவார். நோபல் பரிசை வென்ற நாற்பத்து ஏழாவது பெண், 17 வயதில் நோபல் பரிசைப் பெற்றவர் என்பதால், அனைத்து துறையிலும் நோபல் பரிசை வென்றவர்களில் இளையவர் என்ற பெருமையும் பெறுகின்றார்.
# 2014 அமைதிக்கான நோபல் பரிசு

## ஊக்கம்

செய்திக் குறிப்பு ஒன்றில், தேர்வுக் குழு, இந்த விருதானது இந்து மற்றும் முசுலீம் மற்றும் இந்தியர் மற்றும் பாகிஸ்தானியர் இணையினை வேண்டுமென்றே தேர்ந்தெடுத்ததாகச் சுட்டிக்காட்டியது. ஏனெனில் இவர்கள் "கல்வி மற்றும் தீவிரவாதத்திற்கு எதிரான பொதுவான போராட்டத்தில் ஒன்று சேருகிறார்கள்" எனத் தெரிவித்தது. "நாடுகளுக்கு இடையே சகோதரத்துவம்" ஆல்பிரட் நோபல் வகுத்த அளவுகோல்களில் ஒன்றாகும் என்றும் தேர்வுக்குழுவினர் வலியுறுத்திக் கூறினார்கள்.  
குழந்தைத் தொழிலாளர் மற்றும் பெண் கல்விக்கு எதிரான பாகுபாடு ஆகியவை விருதுக்கான சான்றாக இருந்தது. 2014ஆம் ஆண்டு நிலவரப்படி 168 மில்லியன் குழந்தைகள் குழந்தைத் தொழிலாளர்களாகப் பயன்படுத்தப்படுகின்றனர். இந்தியாவில் மட்டும் 60 மில்லியன் குழந்தை தொழிலாளர்கள் உள்ளனர். இதை தோர்ப்ஜோர்ன் ஜக்லாண்ட் தனது ஒப்படைப்பு விழா உரையில் குறிப்பிட்டார்.
# 2014 அமைதிக்கான நோபல் பரிசு

## பரிந்துரைகள்

நோபல் பரிசுக் குழு, 2013-ல் 259 ஆக இருந்த அமைதிப் பரிசுக்கான பரிந்துரைகள் 2014ஆம் ஆண்டு 279 ஆக இருந்தது. இவற்றில் 47 பரிந்துரைகள் அமைப்புகளின் சார்பில் வந்தவை.
# 2014 அமைதிக்கான நோபல் பரிசு

## சாதகமானவை

அறிவிப்புக்கு முன், பல செய்தி ஊடகங்கள் இந்த ஆண்டு யார் வெற்றி பெறுவார்கள் என்று ஊகித்து, பிடித்தவைகளின் பட்டியலை வெளியிட்டன. திருத்தந்தை பிரான்சிசு, பான் கி மூன், பிராட்லி மானிங், டெனிசு முக்வேகி, எட்வேர்ட் சுனோவ்டன், ஆகியோர் இப்பட்டியலில் சுட்டிக்காட்டப்பட்டனர். மேலும் ஒசே முகிக்கா, *நோவாயா கெசட்* நாளிதழ், மற்றும் கட்டுரை 9ஐப் பாதுகாக்கும் ஜப்பானியர்கள் இவர்களுடன் வெற்றி பெற்ற மலாலா யூசுப்சையி கைலாசு சத்யார்த்தி பெயர்களும் இடம் பெற்றிருந்தது.
# 2014 அமைதிக்கான நோபல் பரிசு

## மேலும் பார்க்கவும்

- குழந்தைத் தொழிலாளர்
- இந்தியாவில் குழந்தைத் தொழிலாளர்கள்
- நோபல் பரிசு பெற்ற பெண்கள்
- நோபல் பரிசு பெற்ற இந்தியர்கள்
- இந்தியாவில் கல்வி
# ஓ மணப்பெண்ணே!

***ஓ மணப்பெண்ணே!*** ( *Oh Manapenne*!) தீபக் சுந்தர்ராஜன் எழுதி, கார்த்திக் சுந்தர் இயக்கி வரவிருக்கும் இந்தியத் தமிழ் மொழி காதல் நகைச்சுவைத் திரைப்படமாகும். *பெல்லி சூப்புலு* (2016) என்ற தெலுங்கு படத்தின் மறு ஆக்கமான, இதில் ஹரிஷ் கல்யாண், பிரியா பவானி சங்கர் ஆகியோர் நடித்துள்ளனர். இந்த படத்தின் படப்பிடிப்பு திசம்பர் 2019இல் தொடங்கி பிப்ரவரி 2020 இல் முடிவடைந்தது. இது 22 அக்டோபர் 2021 அன்று ஹாட் ஸ்டார் வழியாக வெளியிடப்பட்டுள்ளது.
# ஓ மணப்பெண்ணே!

## நடிகர்கள்

- கார்த்திக்காக ஹரீஷ் கல்யாண்
- சுருதியாக பிரியா பவானி சங்கர்
- பைசலாக அபிஷேக் குமார்
- சத்யாவாக அன்புதாசன்
- சித்தாந்த்
- அர்ஜுனாக அஸ்வின் குமார் லட்சுமிகாந்தன்
- கார்த்திக்கின் தந்தையாக வேணு அரவிந்த்
- அனிஷ் குருவில்லா
# ஓ மணப்பெண்ணே!

## தயாரிப்பு

அக்டோபர் 2016 இன் பிற்பகுதியில், *பெல்லி சூப்புலு* (2015) என்ற தெலுங்குத் திரைப்படத்தை தமிழில் மறு ஆக்கம் செய்யும் உரிமையை கௌதம் வாசுதேவ் மேனன் தனது ஒன்ட்ராகா என்டர்டெயின்மென்ட்டின் கீழ் வாங்கினார். இந்தப் படத்திற்கு 'பொன் ஒன்று கண்டேன்' என்று பெயரிடப்பட்டது. மேலும் மேனனின் உதவியாளர் செந்தில் வீராசாமி இயக்கவிருந்தார். மார்ச் 2017 இல், மேனன் விஷ்ணு விஷால் மற்றும் தமன்னாவை முன்னணி நடிகர்களாக தேர்வு செய்தார். எஸ். ஆர். கதிர் ஒளிப்பதிவாளராக தேர்ந்தெடுக்கப்பட்டார். தர்புகா சிவா மற்றும் பிரவீன் ஆண்டனி முறையே இசையமைப்பாளராகவும், படத் தொகுப்பாள்கராகவும் இருந்தனர். ஜூலை அல்லது ஆகஸ்ட் 2017இல் படப்பிடிப்பு தொடங்கும் என்று விஷால் எதிர்பார்த்தார் இருப்பினும், படத்தின் முதல் கட்ட படப்பிடிப்பு பலமுறை ஒத்திவைக்கப்பட்டது. இறுதியில் திசம்பரில், தாமதம் காரணமாக புதிய தேதிகளை ஒதுக்க முடியாததால், விஷால் திட்டத்தில் இருந்து விலகினார். விஷால் வெளியேறிய பிறகு படத்தின் முன்னணி நடிகர்கள் மீது நிலவும் நிச்சயமற்ற தன்மையைத் தொடர்ந்து, செலவுக் கட்டுப்பாடுகள் காரணமாக மேனனை பாதியிலேயே திட்டத்தை கைவிடத் தூண்டியது..  
நவம்பர் 2019 இல், ஹரிஷ் கல்யாண் முன்னணி நடிகராக அறிவிக்கப்பட்டார். மேலும் ஒரு மாதம் கழித்து பிரியா பவானி சங்கர் முன்னணி நடிகையாக அறிவிக்கப்பட்டார். இந்த திரைப்படம் நாடக நடிகர் அபிஷேக் குமாரின் அறிமுகமாக இருந்தது.  
முதன்மை புகைப்படம் எடுக்கும் பணி 11 திசம்பர் 2019 அன்று தொடங்கியது. 2020 இந்தியாவில் கொரோனாவைரசால் நாடுதழுவிய ஊரடங்கு அறிவிக்கப்படுவதற்கு ஒரு வாரத்திற்கு முன்பு பிப்ரவரி 2020இல் படப்பிடிப்பு முடிவடைந்தது. படப்பிடிப்பு முடிந்து தயாரிப்புக்கு பிந்தைய பணிகள் தொடங்கியுள்ளன.
# ஓ மணப்பெண்ணே!

## இசை

படத்துக்கு விஷால் சந்திரசேகர் இசையமைத்துள்ளார். இது நான்கு பாடல்கள் மற்றும் இரண்டு கருவியிசைகளைக் கொண்டுள்ளது. "சோம்பேறி பாடல்" பாடல் கர்நாடக இசை மேற்கத்திய புளூஸ் மற்றும் ஜாஸ் வகைகளுடன் இணைகிறது. இது 26 பிப்ரவரி 2021 அன்று தனிப்பாடலாக வெளியிடப்பட்டது. மற்றொரு தனிப்பாடலான "போதை கனமே" 30 ஜூலை 2021 அன்று வெளியிடப்பட்டது. மூன்றாவது தனிப்பாடலான "ஆவோ ஜி ஆவோ" 15 அக்டோபர் 2021 அன்று வெளியிடப்பட்டது
# ஓ மணப்பெண்ணே!

## வெளியீடும் வரவேற்பும்

*ஓ மணபெண்ணே!* ஹாட் ஸ்டார் வழியாக 22 அக்டோபர் 2021 அன்று வெளியிடப்பட்டது. தி டைம்ஸ் ஆஃப் இந்தியாவைச் சேர்ந்த எம். சுகந்த், தெலுங்கு அசல் படத்தைப் போலவே "வசீகரமான மற்றும் மகிழ்ச்சிகரமான ஒரு தகுதியான மறு ஆக்கம் " என்று எழுதினார்.
# உடன்பிறப்பே

***உடன்பிறப்பே*** (*Udanpirappe*) என்பது 2021ஆம் ஆண்டு தமிழ் மொழியில் வெளியான அதிரடி குடும்ப நாடகத் திரைப்படமாகும். இரா. சரவணன் இயக்கியிருந்த இந்த படத்தை சூர்யாவின் 2 2டி என்டேர்டைன்மென்ட் தயாரித்துள்ளது. இந்த படத்தில் ஜோதிகா, எம். சசிகுமார், சமுத்திரக்கனி, சிஜா ரோஸ் ஆகியோர் முக்கிய கதாபாத்திரங்களில் நடித்துள்ளனர். இந்த படத்திற்கு டி.இமான் இசையமைத்துள்ளார். ஆர். வேல்ராஜ் ஒளிப்பதிவையும், ரூபன் படத்தொகுப்பையும் கையாண்டுள்ளனர். இது 14 அக்டோபர் 2021 அன்று அமேசான் பிரைம் வீடியோ தளத்தின் மூலம் வெளியிடப்பட்டது. இந்தப் படம் கலவையான விமர்சனங்களைப் பெற்றது.
# உடன்பிறப்பே

## நடிகர்கள்

- வைரவனின் தங்கை மாதங்கியாக ஜோதிகா
- வைரவனாக எம் சசிகுமார்
- சற்குணம் வாத்தியார், மாதங்கியின் கணவராக சமுத்திரக்கனி
- பக்காடியாக சூரி
- பெருதுளசியின் மகன் அதிபனாக, கலையரசன்
- வைரவனின் மகன் விவேக்காக, சித்தார்த் கே. டி
- கீர்த்தனாவாக நிவேதிதா சதீஷ், மாதங்கியின் மகள்
- மரகதவல்லியாக சிஜா ரோஸ், மாதங்கியின் அண்ணி
- மாதாங்கி மற்றும் வைரவனின் உறவினராக வேல ராமமூர்த்தி
- வைரவனின் அண்ணியாக தீபா சங்கர்
- சட்டமன்ற உறுப்பினராக நமோநாராயணன்
- பெருதுளசியாக ஆடுகளம் நரேன்
-
# உடன்பிறப்பே

## தயாரிப்பு

பொன்மகள் வந்தாள் படத்தின் நிறைவுக்குப் பிறகு, ஜோதிகா சூர்யாவின் 2 டி என்டர்டெயின்மென்ட்டின் மற்றொரு தயாரிப்பில் நடிப்பதாக அறிவிக்கப்பட்டது. கத்துக்குட்டி (2015) பட இயக்குநர் இரா. சரவணன் 28 நவம்பர் 2019 அன்று படத்தைத் தொடங்கினார். எம். சசிகுமார், சமுத்திரக்கனி ஆகிய இருவரும் படப்பிடிப்பில் இணைந்தனர். இப்படத்தில் ஜோதிகாவும் சசிகுமாரும் உடன்பிறந்த சகோதரர்களாகவும், சமுத்திரக்கனி ஜோதிகாவின் கணவராகவும் நடித்துள்ளனர். இப்படத்தில் ஜோதிகாவின் மகளாக நிவேதிதா சதீஷ் நடித்துள்ளார். டைம்ஸ் ஆஃப் இந்தியாவிடம் பேசிய சரவணன், "இது கிராமத்தை அடிப்படையாகக் கொண்ட கதை, இது உறவுகளை வளர்ப்பது ஏன் முக்கியம் என்பதை வெளிச்சம் போட்டுக் காட்டுகிறது" என்று கூறினார். 2020 இந்தியாவில் கொரோனாவைரசால் நாடுதழுவிய ஊரடங்கு பிரப்பிப்பதற்கு முன்னதாக, மார்ச் 2020க்கு முன் படத்தின் படப்பிடிப்பு முடிவடைந்தது. ஆனால் தயாரிப்பிற்கு பிந்திய பணிகள் நிறுத்தப்பட்டு, ஊரடங்கு தளர்வுகளுக்குப் பிறகு மீண்டும் தொடங்கப்பட்டது.
# உடன்பிறப்பே

## பாடல்கள்

படத்தின் ஒலிப்பதிவை டி.இம்மான் இசையமைத்துள்ளார்.இந்த படம் சகாப்தத்துடன் அவரது முதல் ஒத்துழைப்பைக் குறிக்கிறது. வெற்றிவேல் மற்றும் கென்னடி கிளப்பிற்குப் பிறகு சரவணன் மற்றும் ஜோதிகா மற்றும் எம்.சசிகுமாருடன் மூன்றாவது ஒத்துழைப்பு மற்றொரு தனிப்பாடலான "ஒதப்பன காட்டேரி" 11 அக்டோபர் 2021 அன்று வெளியிடப்பட்டது மற்றும் சித் ஸ்ரீராம் பாடினார். பாடல் வரிகளை யுகபாரதி மற்றும் சினேகன் எழுதியுள்ளனர்.
| 3:36 |
| --- |
# உடன்பிறப்பே

## விடுதலை

2டி என்டர்டெயின்மென்ட்டின் நான்கு பட ஒப்பந்தத்தின் ஒரு பகுதியாக 14 அக்டோபர் 2021 அன்று அமேசான் பிரைம் வீடியோவில் நேரடியாக வெளியிடப்பட்டது.
# உடன்பிறப்பே

## வரவேற்பு

பிலிம் கம்பேனியனின் ரஞ்சனி கிருஷன்குமார், "பிரமாண்டமான உரையாடல்கள், தொடர்புகள் இல்லாத உறவுகள், சுருண்ட கடைசிக் காட்சிகள் இந்த படத்தை அரிதாகவே கடந்து செல்ல வைக்கின்றன" என எழுதினார்.
# நிவேதிதா சதீஷ்

**நிவேதிதா சதீஷ்** (*Nivedhithaa Sathish*) தமிழ் மற்றும் தெலுங்கு திரையுலகில் பணிபுரியும் ஒரு இந்திய நடிகை ஆவார்.
# நிவேதிதா சதீஷ்

## தொழில்

நிவேதிதா 2017 ஆவது ஆண்டில் வெளியான ஓர் தமிழ்த் திரைப்படமான மகளிர் மட்டும் படத்தில் நடிகையாக அறிமுகமானார். இந்தப் படத்தில் இவரது நடிப்பு *ஹலோ* என்ற தெலும்க்கு திரைப்படத்தில் ஒரு பாத்திரத்தைப் பெற இவருக்கு உதவியது.  
2019ஆம் ஆண்டில், சில்லு கருப்பட்டி படத்தில் முன்னணி கதாநாயகிகளில் ஒருவராக நடித்தார். செத்தும் ஆயிரம் பொன் படத்தில் கிராமத்தில் உள்ள பாட்டியைப் பார்க்க வரும் பேத்தியாக நடித்திருந்தார்.
# நிவேதிதா சதீஷ்

## திரைப்பட வரிசை

| 2017 | மகளிர் மட்டும் | இளைய சுப்புலட்சுமி | தமிழ் |
| --- | --- | --- | --- |
| *ஹலோ* | பிரியாவின் தோழி | தெலுங்கு |  |
| 2019 | சில்லு கருப்பட்டி | மது | தமிழ் |
| 2020 | இந்த நிலை மாறும் |  |  |
| செத்தும் ஆயிரம் பொன் | மீரா | மேலும் "பஞ்சாரத்து கிளி" பாடகி |  |
| 2021 |  |  |  |
| உடன்பிறப்பே | கீர்த்தனா | தமிழ் | } |
# செத்தும் ஆயிரம் பொன்

***செத்தும் ஆயிரம் பொன்: வேர்கள்*** (*Sethum Ayiram Pon: Roots*) என்பது 2019 ஆம் ஆண்டு வெளிவந்த தமிழ் மொழி நாடகத் திரைப்படமாகும். ஆனந்த் ரவிச்சந்திரன் தனது அறிமுக இயக்குநராக அறிமுகமாகிறார். இப்படத்தில் ஸ்ரீலேகா ராஜேந்திரன், நிவேதிதா சதீஷ், அவினாஷ் ரகுதேவன் ஆகியோர் முக்கிய வேடங்களில் நடித்துள்ளனர். தேர்ந்தெடுக்கப்பட்ட திரைப்பட விழாக்களில் திரையிடப்பட்ட பிறகு நேரடியாக 1 ஏப்ரல் 2020 அன்று படம் நெற்ஃபிளிக்சு மூலம் நேரடியாக வெளியிடப்பட்டது.
# செத்தும் ஆயிரம் பொன்

## கதைச் சுருக்கம்

ஒப்பாரி பாடகியான கிருஷ்ணவேணி (ஸ்ரீலேகா ராஜேந்திரன்), அவரது 23 வயது பேத்தி, ஒப்பனைக் கலைஞரான மீரா (நிவேதிதா சதீஷ்) ஆகியோர் பிரிந்த காலகட்டத்திற்குப் பிறகு இந்தப் படம் உருவாகிறது. இது மீராவிற்கும் அவரது பாட்டிக்கும் இடையேயான உறவு, அவர்களின் மோதலின் தீர்வு மற்றும் கிராமப்புற வாழ்க்கை மற்றும் அதன் மரபுகளுக்குள் மீரா எவ்வாறு தனது வேர்களைக் கண்டறிகிறார் என்பதை ஆராய்கிறது.
# செத்தும் ஆயிரம் பொன்

## தயாரிப்பு

முன்னாள் மென்பொருள் அதிகாரியான ஆனந்த் ரவிச்சந்திரன் முன்னதாக "குபேரனும் இரண்டு குண்டர்களும்" என்ற குறும்படத்தை இயக்கிய பின்னர் தனது இரண்டாவது திட்டத்தில் இந்த படத்தை இயக்கியிருந்தார். இரவிச்சந்திரன் இப்படத்திற்காக இறந்தவர்களுக்கு துக்கம் அனுசரிக்கும் பண்டைய முறையான ஒப்பாரிப் பாடல் பற்றிய ஆராய்ச்சியைத் தொடங்கினார். எத்தியோப்பியா, மெக்சிக்கோ உள்ளிட்ட பிற அரிசி உண்ணும் கலாச்சாரங்களைப் பற்றி அறிய இந்த ஆராய்ச்சி மேற்கொள்ளப்பட்டதாக அவர் கூறினார். அங்கு இறப்பு கொண்டாடப்படுகிறது. இது அவரை ஒரு கதையாக எழுத தூண்டியது  
தொலைக்காட்சி நடிகை ஸ்ரீலேகா ராஜேந்திரன், நிவேதிதா சதீஷ் ( சில்லுக்கருப்பட்டி புகழ்) முக்கிய வேடங்களில் நடிக்கின்றனர். நிவேதிதா தனது வாழ்க்கையை இன்னும் கண்டுபிடிக்க முயற்சிக்கும் கோபமான பெண்ணாக நடிக்கிறார் என்று தெரிவித்தார். இரவிச்சந்திரன், "வெவ்வேறு பின்னணியில் இருந்தும் ஒரே மாதிரியான சித்தாந்தங்களைக் கொண்ட இரு பெண்களுக்கும் இடையே ஒரு இணையை உருவாக்குவதே யோசனை" என்று கூறினார். படத்தில் உண்மையான ஒப்பாரி கலைஞர்கள் பயன்படுத்தப்பட்டுள்ளனர்.  
இந்தப் படத்தின் படப்பிடிப்பு பரமக்குடி அருகே உள்ள ஆப்பனூரில் 17 நாட்களில் நடைபெற்றது. இரவிச்சந்திரன் மேலும் கூறுகையில், அந்த இடத்தில் உள்ள வானிலையும் அமைதியும்" படப்பிடிப்பின் போது சவாலானதாக" இருந்ததகக் கூறினார். பின்னணியில் ஒரு ஒலி குறுக்கிடும்போது குழு சில காட்சிகளை மீண்டும் எடுக்க வேண்டும் என்று நிவேதிதா கூறினார். பின்னணியின் போது ஒலியின் சூழலை தன்னால் உருவாக்க முடியாது என்று ரவிச்சந்திரன் உணர்ந்ததால், குழு ஒத்திசைவு ஒலி தொழில்நுட்பத்தைப் பயன்படுத்த விரும்பியது.
# செத்தும் ஆயிரம் பொன்

## ஒலிப்பதிவு

எட்டு பாடல்கள அடங்கிய படத்தின் ஒலிச்சுவடு சமந்த் நாக் என்பவரால் இயற்றப்பட்டுள்ளது. அவர் ராகவன் மற்றும் ரவி ஆகியோருடன் நான்கு பாடல்களுக்கு பாடல்களை எழுதியுள்ளார். இந்தத் தொகுப்பில் பாரம்பரிய நாட்டுப்புற பாடல் வரிகளுடன் மூன்று பாடல்களும் இடம்பெற்றுள்ளன.
# இந்த நிலை மாறும்

***இந்த நிலை மாறும்*** (*Indha Nilai Maarum*) என்பது 2020ஆம் ஆண்டு வெளியான பரபரப்பூட்டும் திரைப்படமாகும். இதை அறிமுக இயக்குநர் அருண்காந்த் வி இயக்கியிருந்தார். இப்படத்தில் அஸ்வின் குமார் லட்சுமிகாந்தன், ராம்குமார் , நிவேதிதா சதீஷ் ஆகியோர் முக்கிய வேடங்களில் நடித்துள்ளனர்.
# இந்த நிலை மாறும்

## நடிகர்கள்

- சூர்யாவாக அஸ்வின் குமார் லட்சுமிகாந்தன்
- ராம்குமார்
- மைக்கல் ஜாக்சன் போன்ற ஆடைகளை அணிந்த சாம்ஸ்
- ஒய். ஜி. மகேந்திரன்
- ஒரு பதிப்பக நிறுவனத்தின் பொது மேலாளராக டி. எம். கார்த்திக் ஒய். ஜி. மகேந்திரன் ஒரு வில்லன் கதாபாத்திரத்திலும் லட்சுமி ராமகிருஷ்ணன் அவருக்கு உதவியாகவும் நடித்திருந்தனர்.  
இப்படத்திற்கான பாடல்களுக்கு அருண்காந்த் வி. இசையமைத்திருந்தார்.
# இந்த நிலை மாறும்

## வெளியீடும் விமர்சனமும்

இந்தத் திரைப்படம் 6 மார்ச் 2020 அன்று திரையிடப்பட்ட இது எதிர்மறையான விமர்சனங்களைப் பெற்றது. தி டைம்ஸ் ஆஃப் இந்தியா<nowiki/>படத்திற்கு ஐந்து நட்சத்திரங்களில் ஒன்றை மட்டுமே வழங்கியது. மற்றும் "படம் எல்லா வகையிலும் விரும்பத்தகாதது, மேலும் பயங்கரமான பகுதி என்னவென்றால், காட்சிகள் மோசமாக அரங்கேற்றப்பட்ட நாடகம் போல் தோன்றுகிறது" என்றும் கூறியது. மாலை மலர் படத்தின் நோக்கத்தைப் பாராட்டியது. தினத்தந்தி இயக்கம், ஒளிப்பதிவு, பின்னணி இசை ஆகியவற்றைப் பாராட்டியது.
# வணக்கம்டா மாப்ள

***வணக்கம்டா மாப்ள*** (*VanakkamDa Mappilei*) என்பது 2021 ஆண்டு தமிழ் மொழியில் வெளியான காதல் நகைச்சுவைத் திரைப்படமாகும். மு. இராசேசு எழுதி இயக்கியிருந்த இந்த படத்தில் ஜி. வி. பிரகாஷ் குமார், அமிர்தா ஐயர், ஆனந்தராஜ் ஆகியோர் நடித்துள்ளனர். சன் நெக்ட்ஸ்|இது 16 ஏப்ரல் 2021 அன்று சன் நெக்ட்ஸ் வழியாக வெளியிடப்பட்டு, விமர்சகர்களிடமிருந்து மிகவும் எதிர்மறையான விமர்சனங்களைப் பெற்றது.
# வணக்கம்டா மாப்ள

## தயாரிப்பு

கடவுள் இருக்கான் குமாரு (2016) படத்திற்குப் பிறகு இயக்குநர் மு. இராசேசு, ஜி.வி. பிரகாஷ் குமார் இருவரும் இணைந்த இரண்டாவது கூட்டணியாகும். நெட்டிசனால் உருவாக்கப்பட்ட பிரபலமான டிக்டாக் மீம்ஸை அடிப்படையாகக் கொண்டு இந்தப் படத்திற்கு 'வணக்கம்டா மாப்ள' என்று பெயரிடப்பட்டது. கோவிட்-19 பெருந்தொற்று காரணமாக ஊரடங்கு காலத்தில் வைரலானது. இப்படத்தின் படப்பிடிப்பு பிப்ரவரி 2021 இல் நிறைவடைந்தது.
# வணக்கம்டா மாப்ள

## ஒலிப்பதிவு

படத்திற்குப் ஜி.வி.பிரகாஷ் குமார் இசையமைத்துள்ளார். "டாடா பை பை" என்ற முதல் பாடலை நடிகர் தனுஷ் பாடியுள்ளார். பாடல் வரிகளை கானா வினோத் எழுதியுள்ளார். இருப்பினும், திரைப்பட தயாரிப்பாளர்கள் பின்னர் வெளியீட்டு தேதியை மே 1, 2021, மே தினத்திற்கு தள்ளினர். பின்னர் இந்தத் திட்டமும் கைவிடப்பட்டது. அதற்குப் பதிலாக 16 ஏப்ரல் 2021 அன்று சன் NXT வழியாக படம் நேரடியாக வெளியிடப்பட்டது. இந்தத் திரைப்படம் 12 மே 2021 அன்று ரம்ஜானை முன்னிட்டு தொலைக்காட்சியில் ஒளிபரப்பப்பட்டது.
# வணக்கம்டா மாப்ள

## வரவேற்பு

படம் வெளியாகி எதிர்மறை விமர்சனத்தை எதிர் கொண்டது.
# மலேசியா டூ அம்னீசியா

***மலேசியா டூ அம்னீசியா*** (*Malaysia to Amnesia*) என்பது 2021ஆம் ஆண்டு வெளியான இந்திய தமிழ் நகைச்சுவைத் திரைப்படமாகும். இதனை இயக்குநர் ராதா மோகன் எழுதி இயக்கியுள்ளார். இந்த படத்தில் வைபவ், வாணி போஜன் ஆகியோர் முக்கிய கதாபாத்திரங்களில் நடிக்கின்றனர். கருணாகரன், எம். எசு. பாசுகர், ரியா சுமன் ஆகியோர் துணை வேடங்களில் நடிக்கின்றனர். பிரேம்ஜி அமரன் இசையமைத்துள்ளார். பிரவீன் கே. எல் படத் தொகுப்பையும், மகேஷ் முத்துசாமி ஒளிப்பதிவையும் செய்துள்ளனர்.  
2020 இந்தியாவில் கொரோனாவைரசுத் தொற்று பரவிய காலத்தில் இந்தப் படம் தயாரிக்கப்பட்டது. இது 28 மே 2021 அன்று ஜீ5 வழியாக வெளியானது. எம். எசு. பாசுகரின் நகைச்சுவை நடிப்பைப் பாராட்டி கலவையான விமர்சனங்களைப் பெற்றது.
# மலேசியா டூ அம்னீசியா

## கதைச் சுருக்கம்

தொழிலதிபரான அருண்குமார், பாவனா என்ற மற்றொரு பெண்ணுடன் திருமணத்திற்கு புறம்பான உறவில் ஈடுபட்டுள்ளார். வணிகம் தொடர்பான கூட்டத்தில் கலந்து கொள்ள மலேசியா செல்கிறேன் என்று கூறி தனது மனிவியிடம் பொய் சொல்லி விட்டு பெங்களூரில் உள்ள தனது காதலி பாவனாவுடன் நேரத்தை செலவிடுகிறார். பாவனாவுடனான அருணின் உறவு பின்னர் அவர் கடினமான சூழ்நிலையில் விழும்போது வெளிப்படுகிறது.
# வினோதய சித்தம்

***வினோதய சித்தம்*** (*Vinodhaya Sitham*) என்பது 2021 ஆம் ஆண்டு வெளியான இந்திய தமிழ் மொழி நகைச்சுவை-நாடகத் திரைப்படமாகும். சமுத்திரக்கனி இயக்கிய இப்படத்தை அபிராமி மீடியா ஒர்க்சு தயாரித்தது. இந்த படத்தில் தம்பி ராமையா , சமுத்திரக்கனி ஆகியோர் முக்கிய கதாபாத்திரங்களில் நடித்துள்ளனர். படம் 13 அக்டோபர் 2021 அன்று ஜீ5 வழியாக நேரடியாக வெளியிடப்பட்டது.
# வினோதய சித்தம்

## நடிகர்கள்

- சமுத்திரக்கனி
- தம்பி ராமையா
- ராம்தாஸ்
- ஜெயப்பிரகாசு
- தீபக் ஹரி
- பிச்சைக்காரன் மூர்த்தி
- நமோநாராயணன்
- ஸ்ரீரஞ்சனி
- சஞ்சிதா செட்டி
- ஷெரின் யுவலகட்சுமி
- அரி கிருஷ்ணன்
# வினோதய சித்தம்

## இசை

இப்படத்திற்கு சி. சத்யா இசையமைத்துள்ளார். படத்தில் பாடல்கள் எதுவும் இல்லை.
# வினோதய சித்தம்

## வெளியீடு

படத்தின் முன்னோட்டம் 25 ஏப்ரல் 2021 அன்று வெளியிடப்பட்டது. படம் அக்டோபர் 13, 2021 அன்று ஜீ5 இல் வெளியிடப்பட்டது.
# வினோதய சித்தம்

## வரவேற்பு

பிலிம் கம்பேனியனின் அசுதோஷ் மோகன், "தம்பி ராமையா, சமுத்திரக்கனியின் திறமையான நடிப்பு படத்தை ஒரு இலகுவான நாடகமாக இயங்க வைக்கிறது" என எழுதினார்.
# 2015 அமைதிக்கான நோபல் பரிசு

2015ஆம் ஆண்டின் **அமைதிக்கான நோபல் பரிசு** (*2015 Nobel Peace Prize*) துனீசிய தேசியக் கலந்துரையாடல் நாற்கூட்டு அமைப்பிற்கு "2011ஆம் ஆண்டின் மல்லிகைப் புரட்சியை அடுத்து தூனிசியாவில் பன்மைத்துவ சனநாயகத்தைக் கட்டியெழுப்புவதில் இதன் தீர்க்கமான பங்களிப்பிற்காக” வழங்கப்பட்டது.  
தேசிய கலந்துரையாடல் நாற்கூட்டு 2013-ல் உருவாக்கப்பட்டது.  
தூனிசிய பாடகர்/பாடலாசிரியர் எமல் மத்லோதி விருது வழங்கும் விழாவின் போது கெல்ம்தி கோரா பாடினார். இந்த விழாவானது திசம்பர் 11, 2015 அன்று நார்வே ஒசுலோ நகரில் உள்ள நகர அரங்கில் நடைபெற்றது.
# 2015 அமைதிக்கான நோபல் பரிசு

## பரிந்துரைகள்

நோர்வே நோபல் குழு, அமைதிப் பரிசுக்காக 273 பரிந்துரைகளைப் பெற்றது. இவற்றில் 68 பரிந்துரைகள் நிறுவனங்களுக்காகவும், 205 விண்ணப்பங்கள் தனி நபர்களின் பங்களிப்பிற்காகவும் இருந்தன. 2014-ல் 278 பரிந்துரைகள் பெறப்பட்டன. இதற்கு அடுத்ததாக 2015-ல் இரண்டாவது அதிக எண்ணிக்கையிலான பரிந்துரைகள் பெறப்பட்டது இம்முறையாகும்.  
யாருக்கு விருது வழங்கப்படும் என்று பல செய்தி ஊடகங்கள் ஊகித்தன. இந்த விருது பலரையும் ஆச்சரியத்தில் ஆழ்த்தியது. ஐரோப்பிய புலம்பெயர்ந்தோர் நெருக்கடி ஜெர்மனிக்கு ஏராளமான அகதிகள் மற்றும் குடியேறியவர்களை அனுமதித்ததற்காகவும், ஜெர்மன் அதிபர் அங்கெலா மேர்க்கல், ஈரான் அணுசக்தி ஒப்பந்தத்திற்காக அமெரிக்க மற்றும் ஈரானிய வெளியுறவு அமைச்சர்கள் ஜான் கெர்ரி மற்றும் முகமது ஜாவத் ஜரீப், அமெரிக்காவிற்கு உதவி செய்த திருத்தந்தை பிரான்சிசு ஆகியோர் ஊடக பட்டியலில் இடம் பிடித்தவர்கள். கியூபா தாவ், கொலம்பிய குடியரசுத் தலைவர் குவான் மானுவல் சந்தோசு மற்றும் கொலம்பிய மோதலில் சமாதான முன்னெடுப்புகளுக்காக கொலம்பியாவின் ஆயுதமேந்திய புரட்சிப் படை, கெரில்லா தலைவர் திம்மோலியான் ஜிமென்சு மற்றும் பாலியல் வன்முறையால் பாதிக்கப்பட்டவர்களுக்கு சிகிச்சையளித்து வரும் காங்கோ மகளிர் மருத்துவ நிபுணர் டெனிசு முக்வேகி பரிந்துரைக்கப்பட்டவர்களாவர்.
# 2015 அமைதிக்கான நோபல் பரிசு

## குழு

அமைதிக்கான நோபல் பரிசு நோர்வே நோபல் குழுவினால் தேர்ந்தெடுக்கப்பட்டு வழங்கப்படுகிறது. 2015 விருது தேர்வுக்குழு உறுப்பினர்கள்:  
- காசி குல்மேன் ஃபைவ் (மார்ச் 2015 முதல் தலைவர், பிறப்பு 1951), முன்னாள் நாடாளுமன்ற உறுப்பினரும் கன்சர்வேடிவ் கட்சியின் அமைச்சரவை அமைச்சர், 2003 முதல் தேர்வுக் குழுவின் உறுப்பினர்.
- பெரிட் ரெய்ஸ்-ஆண்டர்சன் (துணைத் தலைவர், பிறப்பு 1954), வழக்கறிஞர் (பாரிஸ்டர்) மற்றும் நோர்வே வழக்கறிஞர் சங்கத் தலைவர், நீதி மற்றும் காவல்துறையின் முன்னாள் மாநிலச் செயலாளர் (தொழிற் கட்சி (நோர்வே) பிரதிநிதி). 2011 முதல் தேர்வுக் குழுவின் உறுப்பினர்.
- இங்கர்-மேரி இட்டர்ஹார்ன் (1941-2021), முன்னேற்றக் கட்சியின் நாடாளுமன்ற உறுப்பினர். 2000 முதல் குழுவின் உறுப்பினர்.
- தோர்ப்ஜார்ன் ஜாக்லாண்டு (பிறப்பு 1950), முன்னாள் நாடாளுமன்ற உறுப்பினர் மற்றும் ஸ்டோர்டிங்கின் தலைவர் மற்றும் தொழிற் கட்சி (நோர்வே) முன்னாள் பிரதமர், தற்போதைய ஐரோப்பியக் குழுவின் பொதுச் செயலாளர். 2009 முதல் மார்ச் 2015 வரை குழுவின் தலைவர்.
- ஹென்ரிக் சைஸ் (பிறப்பு 1966), ஒசுலோவின் அமைதி ஆராய்ச்சி நிறுவனத்தில் ஆராய்ச்சிப் பேராசிரியர். 2015 முதல் தேர்வுக் குழுவின் உறுப்பினர்.
# 2015 அமைதிக்கான நோபல் பரிசு

## மேலும் பார்க்கவும்

- அமைதிக்கான நோபல் பரிசு பெற்றவர்களின் பட்டியல்
- நாடு வாரியாக நோபல் பரிசு பெற்றவர்களின் பட்டியல்
# அமேசான் வீராங்கனைகள்

**தகோமி இராச்சிய அமேசான் வீராங்கனைகள்**, மேற்கு ஆப்பிரிக்காவின் தற்கால பெனின் நாட்டில் 1625 முதல் 1894-ஆம் ஆண்டு வரை இருந்த பழங்குடியின தகோமி இராச்சியத்தின் முன்னணி பெண் வீராங்கனைகள் ஆவார். முதலில் யானை வேட்டைக்கு பயன்படுத்தப்பட்ட நிறுவப்பட்ட இந்த பெண் படைகளை, பின்னர் ஆப்பிரிக்காவை கைப்பற்ற வந்த ஐரோப்பியப் படைகளை எதிர்க்க, அமேசான் பெண்கள் படைக்குழுவை உருவாக்கியவர் இராணி ஹாங்பே (1708 - 1711) ஆவார்.  
19-ஆம் நூற்றாண்டில் தகோமி இராச்சியத்திற்கு வருகை தந்த ஐரோப்பியர்கள், கிரேக்கப் புராணத்தில் இரக்கமற்ற வீரர்களை அமேசான்கள் என்று அழைப்பது போல், தகோமி இராச்சியத்தின் பெண் வீராங்கனைகளை அமேசான்கள் என்றே அழைத்தனர்.  
தகோமி இராச்சியத்தின் பெரும்பாலன ஆண்களை ஐரோப்பியர்கள் அடிமைகளாகப் பிடித்து, ஐக்கிய அமெரிக்காவில் விற்பனை செய்ததால், ஆண்களின் தொகை குறைந்தது. இதனால் தகோமி இராச்சியத்தில் பெண்கள் அதிகப்படியாக இராணுவத்தில் சேர்க்கப்பட்டனர். ஐரோப்பியர்கள் இப்பெண் காவல் படையினரை அமேசான் வீராங்கனைகள் என்று அழைத்தனர்.  
1892-ஆம் ஆண்டில் தகோமி இராச்சியம், பிரான்சு நாட்டின் காலனி பிரதேசமாக மாறுவதற்கு முன்ன்னர், பிரெஞ்சுக்காரர்களுக்கு எதிரான இறுதிப் போர் ஒன்றில், 434 அமேசான் பெண் வீராங்கனைகளில் 17 மட்டுமே உயிருடன் திரும்பியதாகக் கூறப்படுகிறது.  
அமேசான் பெண் வீராங்கனைகள் அரசன் மற்றும் அரசியின் மெய்க்காப்பாளர்களாகவும் பணியாற்றினர். இவர்கள் மனித இரையை வெகுமதியாகப் பெற்றனர். 1818 முதல் 1858-ஆம் ஆண்டு வரை தகோமி இராச்சியத்தை ஆண்ட மன்னர் கெசோ முதன்முதலில் அமேசான் பெண் வீராங்கனைகளை அதிகாரப்பூர்வமாக இராணுவத்தில் ஒருங்கிணைத்தார். ஏனெனில் ஐரோப்பிய அடிமை வர்த்தகம் காரணமாக, நாட்டில் ஆண்களின் மனிதவளம் பற்றாக்குறையாக இருந்தது.  
தகோமி இராச்சியத்தின் அனைத்து அரசியல், மதம் மற்றும் இராணுவ அமைப்புகளில் ஆண்களுக்கு நிகரான ஒரு பெண் சமமான நிலையில் இருந்தாள். இருப்பினும், ஆண் அரசனே ஆட்சி செய்தான். அரசனின் பாரம்பரியத்தை அவரது வலிமைமிக்க பெண் வீரர்கள் மூலம் காக்கப்பட்டது. பல ஐரோப்பிய அடிமை வர்த்தகர்கள், கிறித்துவ மிஷனரிகள் மற்றும் காலனித்துவவாதிகள் அச்சமற்ற பெண்களுடனான சந்திப்புகளைப் பதிவுசெய்தாலும், அமேசான் பெண் வீராங்கனைகளின் வரலாறு விவரங்கள் நம்பமுடியாத அளவிற்கு இருந்தது.  
1861-ஆம் ஆண்டில், இத்தாலிய பாதிரியார் ஃபிரான்செஸ்கோ போர்ஹெரோ, அமேசான் பெண் வீராங்கனைகளின் இராணுவப் பயிற்சியை கீழ்கண்டவாறு விவரிக்கிறார். பயிற்சிக்களத்தில் ஆயிரக்கணக்கான அமேசான் பெண் வீராங்கனைகள் 120 மீட்டர் நீளமுள்ள முட்கள் நிறைந்த அகாசியா புதர்களை வெறுங்காலுடன் சிணுங்காமல் கடந்தனர்.  
1889-ஆம் ஆண்டில், பிரெஞ்சு காலனித்துவ நிர்வாகி ஜீன் பேயோல் என்பவர் தனது பயிற்சியின் ஒரு பகுதியாக, சிறைபிடிக்கப்பட்ட ஒரு இளம் அமேசான் பெண் வீராங்கனையை அணுகும் போது, அந்த அமேசான் பெண் அமைதியாக தன் வாளால் தன் உடலை வெட்டிக் கொண்டு, வாளில் பட்ட இரத்தத்தை நக்கிக் உறிஞ்சினாள் என்று கூறுகிறார்.  
அமேசான் பெண் வீராங்கனைகளை தற்கால வரலாற்றாசிரியர்கள், உள்ளூர் ஃபோன் மொழியில் *மினோ* என்று குறிப்பிடுகின்றனர். மினோ என்பதை *எங்கள் தாய்மார்கள்* என்று மொழிபெயர்க்கப்படும். ஐரோப்பிய படைகளை எதிர்க்க, அமேசான் பெண்கள் படைக்குழுவை உருவாக்கியவர் இராணி ஹாங்பே (1708 - 1711) ஆவார்.  
சூலை, 1892 - சனவரி 1894 முடிய நடைபெற்ற இரண்டாம் பிரான்சு=தகோமி போரின் போது, பெரும்பாலான அமேசான் பெண் வீராங்கனைகள் தோற்கடிகக்ப்பட்டனர். தகோமி இராச்சியம் பிரான்சு நாட்டின் காலனியாக மாறிய போது, பல அமேசான் பெண்கள் படைத்துறை பணியிலிருந்து விலகி இல்லற வாழ்க்கையில் ஈடுபட்டனர்.
சில அமேசான் பெண் வீராங்கனைகள் இரகசியமாக செயல்பட்டு, பிரான்சு அதிகாரிகளை கொன்றனர்.
# அசோகரின் தட்சசீலம் கல்வெட்டு

**அசோகரின் தட்சசீலம் அரமேய மொழிக் கல்வெட்டு** (**Aramaic Inscription of Taxila**) தற்கால பாகிஸ்தான் நாட்டின் பஞ்சாப் மாநிலத்தில் அமைந்த பண்டைய தட்சசீலம் நகரத்தின் அருகே *சிர்காப்* எனும் இடத்தில் உள்ளது. இக்கல்வெட்டை பேரரசர் அசோகர் கிமு 260-இல் நிறுவினார். எண்கோண வடிவிலான பளிங்குக் கல்லில் அரமேய மொழியில் இக்கல்வெட்டு செதுக்கப்பட்டுள்ளது. இக்கல்வெட்டை ஜான் மார்ஷல் எனும் பிரித்தானியத் தொல்பொருள் ஆய்வாளர் 1915-ஆம் ஆண்டில் கண்டுபிடித்தார். இது அசோகரின் சிறு பாறைக் கல்வெட்டுளில் ஒன்றாக உள்ளது. .
# அசோகரின் தட்சசீலம் கல்வெட்டு

## கல்வெட்டுக் குறிப்புகள்

உடைந்த இக்கல்வெட்டின் 9 மற்றும் 12-வது வரிகளை மட்டுமே காணப்படுகிறது. இக்கல்வெட்டில் அசோகரை *பிரியதசி* எனக்குறித்துள்ளது.  
**அசோகரின் தட்சசீலம் நகரத்தின் அரமேய மொழிக் கல்வெட்டு**  
| சொற்றொடர் எண் | அரமேயம் | எழுத்துப்பெயர்ப்பு | ஆங்கில மொழிபெயர்ப்பு |
| --- | --- | --- | --- |
| **1** |  |  |  |
| **2** |  |  |  |
| **3** |  |  |  |
| **4** |  |  |  |
| **5** |  |  |  |
| **6** |  |  |  |
| **7** |  |  |  |
| **8** |  |  |  |
| **9** | *எங்கள் பிரபு பிரியதசி* |  |  |
| **10** |  |  |  |
| **11** |  |  |  |
| **12** | எங்கள் பிரபு பிரியதசி | } |  |
# அசோகரின் தட்சசீலம் கல்வெட்டு

## இதனையும் காண்க

- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# சு. இராஜகுமார்

**சு. இராஜகுமார்** (*S. Rajakumar*) என்பவர் இந்திய அரசியல்வாதி மற்றும் இந்தியத் தேசிய காங்கிரசின் உறுப்பினர் ஆவார். இவர் தமிழ்நாடு சட்டமன்றத்தில் தற்போதைய மயிலாடுதுறை சட்டமன்ற உறுப்பினராக உள்ளார். பின்னர் 2021 தேர்தலில் மீண்டும் போட்டியிட்டு பாட்டாளி மக்கள் கட்சி வேட்பாளர் ஏ. பழனிச்சாமியைத் தோற்கடித்து மீண்டும் தேர்ந்தெடுக்கப்பட்டார்.
# அசோகரின் கல்சி பாறைக் கல்வெட்டு

கிரேக்க மன்னர்களான இரண்டாம் அந்தியோசூஸ், இரண்டாம் தாலமி, இரண்டாம் அந்தியோசூஸ் கோன்டாஸ், சிரேனின் மகஸ், இரண்டாம் அலெக்சாண்டர் எபிரஸ் ஆகியவர்கள் பெயர் மற்றும் ஆண்ட நாடுகள் குறிக்கப்பட்டுள்ளது]]
மற்றும் தூபிகளைக் காட்டும் வரைபடம்]]  
**அசோகரின் கல்சி பாறைக் கல்வெட்டு** (**Rock edicts of Khalsi**),இந்தியாவின் வடக்கில் இமயமலையில் உள்ள உத்தராகண்டம் மாநிலத்தின் டேராடூன் மாவட்டத்தில் உள்ள கல்சி எனும் கிராமத்தில் உள்ளது. இப்பாறைக் கல்வெட்டு பேரரசர் அசோகர் கிமு 250-இல் நிறுவினார். இக்கல்வெட்டு
பிராமி எழுத்துக்களைக் கொண்டு பிராகிருத மொழியில் செதுக்கப்பட்டுள்ளது. இக்கல்வெட்டு கடிமான பளிங்குக் கல் பாறையில் நிறுவப்பட்டது. இக்கல்வெட்டை இந்தியத்தொல்லியல் ஆய்வகத்தின் தொல்லியல் ஆய்வாளர் அலெக்சாண்டர் கன்னிங்காம் 1850-ஆம் ஆண்டில் கண்டுபிடித்தார். அசோகரின் பெரும் பாறைக் கல்வெட்டுக்களில் இதுவும் ஒன்றாகும்.
# அசோகரின் கல்சி பாறைக் கல்வெட்டு

## கல்வெட்டின் குறிப்புகள்

கல்வெட்டின் கிழக்கு முகத்தில் 1 முதல் 12 வரிகள் கொண்டது. வலது பக்கத்தில் (வடக்கு முகம்) ஒரு யானை உருவம் மற்றும் பிராமி எழுத்தில் *கஜதாமா* என ஒரு சொல்லும் செதுக்கப்பட்டுள்ளது.  
கல்வெட்டின் 13-வரியில் எலனியக் கால கிரேக்க மன்னர்களான இரண்டாம் அந்தியோசூஸ், இரண்டாம் தாலமி, இரண்டாம் அந்தியோசூஸ் கோன்டாஸ், சிரேனின் மகஸ், இரண்டாம் அலெக்சாண்டர் எபிரஸ் ஆகியவர்கள் பெயர் மற்றும் ஆண்ட நாடுகள் குறிக்கப்பட்டுள்ளது.
மேலும் அசோகரின் ஆட்சியில் கிமு 260 மற்றும் கிமு 230-ஆம் ஆண்டு காலத்திய நிகழ்வுகள் குறித்துள்ளது. and very damaged in the Mansehra inscription.
# அசோகரின் கல்சி பாறைக் கல்வெட்டு

## இதனையும் காண்க

- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# ஜெகவீரபாண்டியன்

**ஜெகவீரபாண்டியன்** (*Jega Veerapandian*) என்பவர் இந்திய அரசியல்வாதி ஆவார். இவர் 2001-ல் பாரதிய ஜனதா கட்சியின் திராவிட முன்னேற்றக் கழகம்கூட்டணி வேட்பாளராக மயிலாடுதுறை சட்டமன்றத் தொகுதியிலிருந்து தமிழ்நாடு சட்டமன்றத்தின் உறுப்பினராகத் தேர்ந்தெடுக்கப்பட்டார். இவர் மயிலாடுதுறை பொது தொழிலாளர் அமைப்பின் தலைவராகவும் இருந்தார்.
# ஜௌகர்

**சௌகர்** அல்லது **ஜௌகர், சௌகடு, ஜௌகட்** (**Jaugarh or Jaugada**), இந்தியாவின் ஒடிசா மாநிலத்தில் கஞ்சாம் மாவட்டத்தில் அமைந்த பழைய சிதிலமடைந்த கோட்டை ஆகும். இங்கு பேரரசர் அசோகர் நிறுவிய பெரும் பாறைக் கல்வெட்டு உள்ளது. இது பெர்காம்பூருக்கு வடமேற்கே 35 கிலோ மீட்டர் தொலைவிலும், மாநிலத் தலைநகரம் புவனேஸ்வருக்குத் தென்மேற்கே 160 கிலோ மீட்டர் தொலைவிலும் உள்ளது. அசோகர் கைப்பற்றிய கலிங்க நாட்டின் கோட்டை இவ்விடத்தில் இருந்தது. அசோகரின் கல்வெட்டால் இவ்வூர் புகழ் பெற்றது.  
;அசோகரின் கட்டளைகள் கொண்ட கல்வெட்டு
இக்கல்வெட்டு கிமு 250-இல் அசோகரால் நிறுவப்பட்ட பெரும் பாறைக் கல்வெட்டாகும். இக்கல்வெட்டில் 16 சொற்றொடர்கள் உள்ளன. இதன் வடகிழக்கே 250 கிலோ மீட்டர் தொலைவில் அமைந்த அசோகரின் தௌலி கல்வெட்டைப் போன்றே இதுவும் பிராமி எழுத்தில் உள்ளது.
# ஜௌகர்

## இதனையும் காண்க

- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# விக்கிப்பீடியா:Statistics/weekly/24-Oct-2021
# பச்சிகானபள்ளி

**பச்சிகானபள்ளி** (* Pachchiganapalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643227.
# பச்சிகானபள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 1412 வீடுகள் உள்ளன. கிராமத்தின் மொத்த மக்கள் தொகையானது 5652 ஆகும். இதில் பெண்களின் எண்ணிக்கை 2949 என்றும், ஆண்களின் எண்ணிக்கை 2703 என்றும் உள்ளது. கல்வியறிவு பெற்றவர்கள் விகிதம் 52.18% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# அன்பில் பெரியசாமி

**அன்பில் பெரியசாமி** (*Anbil Periyasamy*) என்பவர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார்.
இவர் திமுக முன்னாள் அமைச்சர் அன்பில் பி. தர்மலிங்கத்தின் மகனும் அன்பில் பொய்யாமொழியின் இளைய சகோதரரும் ஆவார்.
திருச்சிராப்பள்ளி மாவட்டம் கிராப்பட்டியினை சார்ந்த இவர் தமிழ்நாடு சட்டமன்றத்திற்குத் திருச்சிராப்பள்ளி-II தொகுதியில் திராவிட முன்னேற்றக் கழக வேட்பாளராக 1999/2000 மற்றும் 2001 தேர்தல்களில் போட்டியிட்டுத் தேர்ந்தெடுக்கப்பட்டார். இவர் மீண்டும் 2006ஆம் ஆண்டு நடைபெற்ற தேர்தலில் திருச்சிராப்பள்ளி I தேர்தலில் போட்டியிட்டு வெற்றிபெற்றார்.
# பாப்பிநாயக்கான அள்ளி

**பாப்பிநாயக்கன அள்ளி** (*Papinayakanahalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643274. இந்த ஊரானது காம்மாலபட்டி ஊராட்சிக்கு உட்பட்டது.
# பாப்பிநாயக்கான அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 18 கிலோமீட்டர் தொலைவிலும், பாலக்கோட்டில் இருந்து 9 கிலோ மீட்டர் தொலைவிலும் உள்ளது.
# பாப்பிநாயக்கான அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 683, மொத்த மக்கள் தொகைகள் 2,629 ஆகும். இதில் 1,374 ஆண்களும், 1,255 பெண்களும் அடங்குவர்.
# பெரியான அள்ளி

**பெரியான அள்ளி** (*Periyanahalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், காரிமங்கலம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643 253. இந்த ஊரானது பெரியாம்பட்டி ஊராட்சிக்கு உட்பட்டது.
# பெரியான அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 18 கிலோமீட்டர் தொலைவிலும், பாலக்கோட்டில் இருந்து 16 கிலோ மீட்டர் தொலைவிலும உள்ளது.
# பெரியான அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1,749, மொத்த மக்கள் தொகைகள் 7,388 ஆகும். இதில் 3,909 ஆண்களும், 3,479 பெண்களும் அடங்குவர்.
# பெரியான அள்ளி

## ஊரில் உள்ள கோயில்கள்

- பெரியான அள்ளி ராமலிங்கசாமி கோயில்
- பெரியான அள்ளி வரதராஜ பெருமாள் கோயில்
- பெரியான அள்ளி திம்மராய பெருமாள் கோயில்
# நிரஞ்சனி அகத்தியன்

**நிரஞ்சனி அகத்தியன்** (*Niranjani Ahathian* பிறப்பு: சூன் 8, 1986) ஓர் இந்தியத் திரைப்பட நடிகையும், ஆடைகலன் வடிவமைப்பாளரும், அழகுக்கலை ஒப்பனையாளரும் ஆவார். இவர் முக்கியமாக தமிழ்த் திரையுலகில் பணிபுரிகிறார் . இவர் திரைப்பட இயக்குநர் அகத்தியனின் மகள் ஆவார். மஞ்சள் என்ற பிரத்தியேகமாக பெண்களுக்கான நவநாகரீக இணைய வழி ஆடையகத்தை நடத்தி வருகிறார். கண்ணும் கண்ணும் கொள்ளையடித்தால் படத்தை இயக்கிய இயக்குநர் தேசிங்கு பெரியசாமியை இவர் திருமணம் செய்து கொண்டார்.
# நிரஞ்சனி அகத்தியன்

## தொழில்

இவர் முதலில் தமிழ், தெலுங்கு திரையுலகில் மிகவும் விரும்பப்பட்ட ஆடை வடிவமைப்பாளரான நளினி ஸ்ரீராமிடம் உதவியாளராகப் பணியாற்றினார். ஸ்ரீராமுடன் பணிபுரிந்து அனுபவத்தைப் பெற்ற பிறகு, நிரஞ்சனி அகத்தியன் தனது திறமையை முயற்சித்தார். இவர் சிகரம் தொடு (2014), காவிய தலைவன், கபாலி (2016) போன்ற முக்கிய படங்களில் பணியாற்றினார்.
# நிரஞ்சனி அகத்தியன்

## திரைப்படவரிசை

### ஆடை வடிவமைப்பாளராக

- வாயை மூடி பேசவும் (2014)
- சிகரம் தொடு (2014)
- காவிய தலைவன் (2014)
- திரிஷா இல்லனா நயன்தாரா (2015)
- கதகளி (2016)
- பென்சில் (2016)
- கபாலி (2016)
- எனக்கு வாய்த்த அடிமைகள் (2017)
- கண்ணும் கண்ணும் கொள்ளையடித்தால் (2020)
# நிரஞ்சனி அகத்தியன்

## திரைப்படவரிசை

### திரைப்படம்

- கண்ணும் கண்ணும் கொள்ளையடித்தால் (2020) சிரேயா/வர்ஷா/தேன்மொழி
# நிரஞ்சனி அகத்தியன்

## திரைப்படவரிசை

### விருதுகள்

- காவிய தலைவனுக்கு சர்வதேச இந்திய திரைப்பட அகாதமி விருது
- காவிய தலைவனுக்கான விஜய் விருதுகள்
- கபாலிக்கு ஆனந்த விகடன் விருது